ddrg/super_eurlex huggingface dataset:
Uredba Sveta (EGS) št. 4058/89

z dne 21. decembra 1989

o določanju prevoznin za cestni prevoz blaga med državami članicami

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 75,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker politika v zvezi s prevozninami sestavlja pomemben del skupne prometne politike, za njeno oblikovanje pa je po Pogodbi zadolžen Svet;

ker Uredba Sveta (EGS) št. 3568/83 z dne 1. decembra 1983 o določanju prevoznin za cestni prevoz blaga med državami članicami [4], kakor je bila spremenjena z Uredbo (EGS) št. 1991/88 [5], preneha veljati 31. decembra 1989 in ker njen člen 20 določa, da mora Svet na podlagi predloga Komisije odločiti o nadaljnjem urejanju prevoznin za tak prevoz;

ker je, kot je odločil Svet, prosto določanje prevoznin za cestni prevoz blaga najprimernejši tarifni sistem za oblikovanje prostega trga prevoznih storitev, za cilje notranjega trga in za potrebo po tarifnem sistemu, ki se enotno uporablja v celotni Skupnosti; ker ta tarifni sistem tudi zelo ustreza posebnemu položaju zadevnega sektorja;

ker naj se omogoči spremljanje gibanja prevoznin za prevoz tovora,

SPREJEL NASLEDNJO UREDBO:

Člen 1

Ta uredba se uporablja za cestni prevoz blaga med državami članicami za najem in plačilo, tudi če se med takimi prevozi del vožnje opravlja:

- v tranzitu skozi tretjo državo ali

- s cestnim vozilom, ki se prevaža z drugim prevoznim sredstvom brez vmesnega pretovarjanja blaga.

Člen 2

Od 1. januarja 1990 naprej prevoznine za prevoze iz člena 1 pogodbenice pogodbe o prevozu tovora določajo prosto.

Člen 3

1. Za uvedbo dokončnega sistema spremljanja trgov tovornih prevoznih storitev se od prevozniških podjetij, špediterjev, prevoznih posrednikov in drugih prevoznih predstavnikov zahteva, da pristojne organe svoje države članice na zahtevo države obvestijo o vseh podatkih v zvezi s prevozninami, ki se zaračunavajo za mednarodni cestni prevoz blaga.

2. Za podatke, pridobljene pri izvajanju te uredbe, velja obveznost varovanja poslovne skrivnosti.

3. Države članice Komisiji na njeno zahtevo pošljejo vse razpoložljive podatke.

Člen 4

1. Države članice pravočasno sprejmejo zakone in druge predpise, potrebne za izvajanje te uredbe, in o tem obvestijo Komisijo.

2. Države članice pomagajo druga drugi in Komisiji pri uporabi te uredbe.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1989

Za Svet

Predsednica

E. Cresson

[1] UL C 152, 20.6.1989, str. 8.

[2] UL C 323, 27.12.1989.

[3] UL C 329, 30.12.1989.

[4] UL L 359, 22.12.1983, str. 1.

[5] UL L 176, 7.7.1988, str. 5.

--------------------------------------------------
Uredba Komisije (Euratom) št. 220/90

z dne 26. januarja 1990

o spremembi Uredbe Komisije (Euratom) št. 3227/76 z dne 19. oktobra 1976 o uporabi določb Euratom o varovanju jedrskih materialov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Uredbe Komisije (Euratom) št. 3227/76 z dne 19. oktobra 1976 o uporabi določb Euratom o varovanju jedrskih materialov [1] in zlasti člena 38 Uredbe,

ker sme v skladu s členom 38 navedene Uredbe (Euratom) št. 3227/76 Komisija opraviti manjše tehnične prilagoditve v njenih prilogah;

ker je potrebno vpeljati ustrezno spremembo inventarja za beleženje in poročanje o jedrskih snoveh, pridobljenih iz snovi, ki niso predmet varovanja;

ker je Komisija obvestila države članice o sedanji prilagoditvi in upoštevala njihova stališča,

SPREJELA NASLEDNJO UREDBO:

Člen 1

V točki 6 "Vrsta spremembe inventarja" v Pojasnilih Priloge II Uredbe (EGS) št. 3227/76 se doda:

Ključna beseda | Šifra | Razlaga |

Proizvodnja jedrskih snovi | MP | Jedrske snovi, pridobljene iz snovi, ki niso predmet varovanja zaradi izpolnjevanja zahtev o najnižji koncentraciji (Člen 36 (i)) |

Člen 2

Ta uredba začne veljati petnajst dni po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 1990

Za Komisijo

António Cardoso E Cunha

Član Komisije

[1] UL L 363, 31.12.1976, str. 1.

--------------------------------------------------
Uredba Sveta (EGS) št. 643/90

z dne 5. marca 1990

o spremembi Uredbe (EGS) št. 2841/72 o zaščitnih ukrepih, določenih v Sporazumu med Evropsko gospodarsko skupnostjo in Švicarsko konfederacijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil 31. oktobra 1989 podpisan dopolnilni protokol k Sporazumu med Evropsko gospodarsko skupnostjo in Švicarsko konfederacijo z namenom, da se odpravijo in preprečijo količinske omejitve pri izvozu ali ukrepi z enakim učinkom [1];

ker protokol predvideva, da se v Sporazum doda posebna zaščitna klavzula, ki naj bi ublažila težave, ki se lahko pojavijo zaradi odprave izvoznih omejitev; ker je treba določiti izvedbene določbe tako, da se spremeni Uredba (EGS) št. 2841/72 [2];

ker je v členu 7 navedene uredbe določeno, da lahko z namenom izognitve nevarnosti ogrožanja enotnosti skupnega trga, Komisija predlaga Svetu spremembo Uredbe in zlasti člena 4(3), kot bi bilo potrebno glede na izkušnje; ker je treba v kontekstu dokončne vzpostavitve skupnega trga leta 1992 odpraviti nacionalne zaščitne ukrepe in jih nadomestiti s postopkom Skupnosti v skladu s podrobnimi pravili, ki jih je določil Svet s Sklepom 87/373/EGS [3],

SPREJEL NASLEDNJO UREDBO:

Edini člen

Uredba (EGS) št. 2841/72 se spremeni:

1. v členu 1(1) se "za sprejemanje ukrepov, določenih v členih 22, 24 in 26 Sporazuma"

zamenja z "za sprejemanje ukrepov, določenih v členih 22, 24, 24a in 26 Sporazuma";

2. člen 4 se nadomesti z:

"Člen 4

1. Kadar je zaradi izrednih okoliščin treba nemudoma ukrepati v situacijah, navedenih v členih 24, 24a in 26 Sporazuma, ali v primeru izvoznih pomoči, ki imajo neposreden in takojšen učinek na trgovino, se lahko v skladu s spodaj navedenim postopkom sprejmejo previdnostni ukrepi, določeni v členu 27(3)(e) Sporazuma.

2. Komisiji pomaga odbor, ki ga sestavljajo predstavniki držav članic, predseduje pa mu predstavnik Komisije.

Odbor se sestane, kadar ga skliče njegov predsednik. Predsednik odbora državam članicam takoj posreduje vse ustrezne informacije.

3. Po posvetu z odborom se lahko Komisija odloči za ustrezne ukrepe na lastno pobudo ali na zahtevo države članice. O sklepu Komisije, ki je takoj izvršljiv, se uradno obvestijo vse države članice.

4. Kadar država članica zaprosi Komisijo, da ukrepa, ta sprejme odločitev v največ petih delovnih dneh po prejemu prošnje.

5. Katera koli država članica lahko sklep Komisije posreduje Svetu v največ petih delovnih dneh od prejema uradnega obvestila o sklepu.

Svet lahko na podlagi kvalificirane večine sprejme drugačen sklep v največ desetih delovnih dneh po prejemu sklepa Komisije.";

3. Člen 7 se s tem razveljavi.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. marca 1990

Za Svet

Predsednik

G. Collins

[1] UL L 295, 13.10.1989, str. 29.

[2] UL L 300, 19.12.1972, str. 284.

[3] UL L 197, 18.7.1987, str. 33.

--------------------------------------------------
Uredba Komisije (EURATOM) št. 770/90

z dne 29. marca 1990

o določitvi najvišje dovoljene ravni radioaktivne kontaminacije krme po jedrski nesreči ali kakršni koli drugi radiološki nevarnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (Euratom) št. 3954/87 z dne 22. decembra 1987 o maksimalnih dovoljenih ravneh radioaktivne kontaminacije živil in krme po jedrski nesreči ali kakršni koli drugi radiološki nesreči [1], spremenjene z Uredbo (Euratom) št. 2218/89 [2] in zlasti člena 7 Uredbe,

ker Komisija v skladu z Uredbo (Euratom) št. 3954/87 sprejme maksimalne dovoljene ravni radioaktivne kontaminacije krme;

ker je bilo opravljeno posvetovanje s skupino strokovnjakov, ki jo je imenoval Odbor za znanost in tehnologijo v skladu s členom 31 Pogodbe o ustanovitvi Evropske skupnosti za atomsko energijo (Euratom);

ker je proučevanje relativnih količin posameznih radionuklidov, ki se lahko sprostijo v primeru jedrske nesreče, v povezavi z njihovimi razpolovnimi dobami ter prenosu iz krme v živalske proizvode, pripeljalo do zaključka, da je potrebno maksimalne dovoljene ravni radioaktivne kontaminacije določati le pri izotopih cezija;

ker so ukrepi v tej uredbi v skladu z mnenjem ad hoc Odbora, ustanovljenega z Uredbo (Euratom) št. 3954/87,

SPREJELA NASLEDNJO UREDBO:

Člen 1

Maksimalne dovoljene ravni radioaktivne kontaminacije krme so določene v Prilogi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 1990

Za Komisijo

Carlo Ripa di Meana

Član Komisije

[1] UL L 371, 30.12.1987, str. 11.

[2] UL L 211, 22.7.1989, str. 1.

--------------------------------------------------

PRILOGA

Maksimalne dovoljene ravni specifične aktivnosti radionuklidov Cs-134 in Cs-137 v krmi

Krma za | Bq/kg |

Svinje | 1250 |

Perutnino, jagnjeta, teleta | 2500 |

Drugo | 5000 |

--------------------------------------------------
Uredba Sveta (EGS) št. 1237/90

z dne 25. aprila 1990

o sklenitvi Sporazuma med Evropsko gospodarsko skupnostjo in Republiko Sierra Leone o ribolovu v obalnih vodah Sierre Leone

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 155(2)(b) Akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta Skupnost in Republika Sierra Leone s pogajanji uskladili in parafirali Sporazum o ribolovu, ki za ribiče iz Skupnosti predvideva možnosti ribolova v vodah, nad katerimi ima Sierra Leone suverenost ali so pod njeno jurisdikcijo;

ker mora Svet v skladu s členom 155(2)(b) Akta o pristopu, kadar sprejema odločitve, za vsak primer posebej določiti ustrezne postopke za popolno ali delno upoštevanje interesov Kanarskih otokov, zlasti ob sklepanju sporazumov o ribolovu s tretjimi državami; ker je v tem primeru treba določiti navedene postopke;

ker je odobritev tega sporazuma v interesu Skupnosti,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in Republiko Sierra Leone o ribolovu v obalnih vodah Sierre Leone.

Besedilo Sporazuma je priloženo tej uredbi.

Člen 2

Da bi upoštevali interese Kanarskih otokov, se uporabljajo Sporazum iz člena 1 in določbe skupne ribiške politike glede ohranitve in upravljanja ribolovnih virov v okviru, ki je potreben za uresničevanje Sporazuma, tudi za plovila, ki plujejo pod špansko zastavo in so stalno vpisana v registre pristojnih organov na lokalni ravni (

) na Kanarskih otokih v skladu s pogoji, določenimi v opombi 6 v Prilogi I k Uredbi Sveta (EGS) št. 1135/88 z dne 7. marca 1988 o opredelitvi koncepta "proizvodi s poreklom" in načinih upravnega sodelovanja pri trgovini med carinskim ozemljem Skupnosti, Ceuto in Melillo ter Kanarskimi otoki [3], kakor je spremenjena z Uredbo (EGS) št. 3902/89 [4].

Člen 3

Predsednik Sveta je pooblaščen, da uradno imenuje osebe, poblaščene za podpis Sporazuma, da bi zavezali Skupnost.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. aprila 1990

Za Svet

Predsednik

M. O'Kennedy

[1] UL C 55, 7.3.1990, str. 9.

[2] UL C 113, 7.5.1990.

[3] UL L 114, 2.5.1988, str. 1.

[4] UL L 375, 23.12.1989, str. 5.

--------------------------------------------------
Uredba Sveta (EGS) št. 2321/90

z dne 24. julija 1990

o sklenitvi Sporazuma med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 155(2)(b) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ker sta Skupnost in Republika Zelenortski otoki s pogajanji uskladili in parafirali Sporazum o ribolovu, ki predvideva možnosti ribolova za ribiče iz Skupnosti v vodah, nad katerimi imajo Zelenortski otoki suverenost ali so pod njihovo jurisdikcijo;

ker mora Svet v skladu s členom 155(2)(b) Akta o pristopu, kadar sprejema odločitve, za vsak primer posebej določiti ustrezne postopke za popolno ali delno upoštevanje interesov Kanarskih otokov, zlasti ob sklepanju sporazumov o ribolovu s tretjimi državami; ker je v tem primeru treba določiti navedene postopke;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov.

Besedilo Sporazuma je priloženo tej uredbi.

Člen 2

Da bi upoštevali interese Kanarskih otokov, se uporabljajo Sporazum iz člena 1 in določbe skupne ribiške politike glede ohranitve in upravljanja ribolovnih virov v okviru, ki je potreben za uresničevanje Sporazuma, tudi za plovila, ki plujejo pod špansko zastavo in so stalno vpisana v registre pristojnih organov na lokalni ravni (

) na Kanarskih otokih v skladu s pogoji, določenimi v opombi 6 v Prilogi I k Uredbi Sveta (EGS) št. 1135/88 z dne 7. marca 1988 o opredelitvi koncepta "proizvodi s poreklom" in načinih upravnega sodelovanja pri trgovini med carinskim ozemljem Skupnosti, Ceuto in Melillo ter Kanarskimi otoki [2], kakor je spremenjena z Uredbo (EGS) št. 3902/89 [3].

Člen 3

Predsednik Sveta da uradno obvestilo, predvideno v členu 14 Sporazuma [4].

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 1990

Za Svet

Predsednik

C. Mannino

[1] Mnenje je bilo podano 13. julija 1990 (še ni objavljeno v Uradnem listu).

[2] UL L 114, 2.5.1988, str. 1.

[3] UL L 375, 23.12.1989, str. 5.

[4] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 2698/90

z dne 17. septembra 1990

o spremembah Uredbe (EGS) št. 3906/89 zaradi razširitve gospodarske pomoči na druge države Srednje in Vzhodne Evrope

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 235,

ob upoštevanju predloga Komisije [1],

ob upoštevanju mnenja Evropskega parlamenta [2],

ker so Skupnost in njene države članice sklenile, da je skupaj z nekaterimi državami nečlanicami potrebno usklajeno delovanje v obliki ukrepov, ki naj podprejo proces gospodarskih in družbenih reform, ki so v teku na Madžarskem in Poljskem; glede na to, da Uredba (EGS) št. 3906/89 [3] določa pogoje za dajanje gospodarske pomoči tem državam;

ker sta Skupina 24 držav in Skupnost na ministrskem srečanju 4. julija 1990 sprejeli sklep, da položaj v nekaterih drugih državah Srednje in Vzhodne Evrope upravičuje razširitev dajanja pomoči za prestrukturiranje gospodarstva na te države;

ker je treba vsako leto v okviru splošnega proračuna Evropskih skupnosti poskrbeti za primerno financiranje Skupnosti,

SPREJEL TO UREDBO:

Člen 1

Uredba (EGS) št. 3906/89 se spremeni, kakor sledi:

1. Naslov se nadomesti z naslednjim:

"Uredba Sveta (EGS) št. 3906/89 z dne 18. decembra 1989 o gospodarski pomoči nekaterim državam Srednje in Vzhodne Evrope."

2. Člen 1 se nadomesti z naslednjim:

"Člen 1

Skupnost bo državam Srednje in Vzhodne Evrope, ki so navedene v Prilogi, omogočila gospodarsko pomoč v skladu z merili iz te uredbe."

3. Črta se člen 2.

4. V členu 3(1):

- se besedilo "na Poljskem in Madžarskem" nadomesti z besedilom "v državah iz člena 1"; črta se besedilo "madžarskemu in poljskemu" in se za besedilom "zasebnemu sektorju" doda besedilo "držav iz člena 1",

- doda se naslednji pododstavek:

"Pomoč je mogoče uporabiti tudi za zagotavljanje humanitarne pomoči."

5. V členu 7(1) se besedilo "Poljske in Madžarske" nadomesti z besedilom "držav iz člena 1", in v členu 9(1) se besedilo "Poljske in Madžarske" nadomesti z besedilom "v državah iz člena 1".

6. Doda se naslednja priloga:

PRILOGA

BOLGARIJA

ČEŠKOSLOVAŠKA

NEMŠKA DEMOKRATIČNA REPUBLIKA

MADŽARSKA

POLJSKA

ROMUNIJA

JUGOSLAVIJA

.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. septembra 1990

Za Svet

Predsednik

G. De Michelis

[1] UL C 191, 31.7.1990, str. 17.

[2] UL C 231, 17.9.1990.

[3] UL L 375, 23.12.1989, str. 11.

--------------------------------------------------
Uredba Sveta (ES) št. 3069/90

z dne 22. oktobra 1990

o ponovni spremembi členov 6 in 17 Protokola o opredelitvi pojma "izdelki s poreklom" in načinih upravnega sodelovanja k Sporazumu o sodelovanju med Evropsko gospodarsko skupnostjo in Arabsko republiko Egipt

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti in zlasti člena 113 te pogodbe,

ob upoštevanju predloga Komisije,

ker je bil Sporazum o sodelovanju med Evropsko gospodarsko skupnostjo in Arabsko republiko Egipt [1] podpisan 18. januarja 1977 in je začel veljati 1. novembra 1978;

ker člen 6 Protokola o opredelitvi pojma "izdelki s poreklom" in načinih upravnega sodelovanja [2] k omenjenemu Sporazumu (v nadaljevanju "Protokol"), kakor je bil spremenjen s Sklepom Sveta za sodelovanje št. 1/81 [3], določa, da lahko v primeru avtomatične spremembe referenčnega datuma, ki velja za zneske, izražene v ekujih, Skupnost, kjer je to potrebno, zneske spremeni;

ker je bila 1. oktobra 1988 protivrednost ekuja v nekaterih nacionalnih valutah nižja od vrednosti ekuja 1. oktobra 1986; ker bi avtomatična sprememba referenčnega datuma v primeru konverzije v te nacionalne valute povzročila zmanjšanje omejitev, ki dovoljujejo predložitev poenostavljenih dokumentarnih dokazil; ker je treba, da bi se takemu učinku izognili, povečati omenjene omejitve, izražene v ekujih,

SPREJEL NASLEDNJO UREDBO:

Člen 1

Protokol se spremeni na naslednji način:

1. V drugem pododstavku člena 6(1), se znesek 2590 ekujev zamenja z zneskom 2820 ekujev.

2. V členu 17(2) se znesek 180 ekujev zamenja z zneskom 200 ekujev, znesek 515 ekujev pa z zneskom 565 ekujev.

Člen 2

Ta Uredba začne veljati 1. novembra 1990.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. oktobra 1990

Za Svet

Predsednik

G. De Michelis

[1] UL L 266, 27.9.1978, str. 2.

[2] UL 266, 27.9.1978, str. 30.

[3] UL 357, 12.12.1981, str. 6.

--------------------------------------------------
Uredba Sveta (EGS) št. 3941/90

z dne 19. decembra 1990

o sklenitvi Sporazuma med Evropsko gospodarsko skupnostjo in Združeno republiko Tanzanijo o ribolovu v obalnih vodah Tanzanije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker sta Skupnost in Združena republika Tanzanija s pogajanji uskladili in parafirali Sporazum o ribolovu, ki predvideva za ribiče iz Skupnosti možnosti ribolova v vodah, nad katerimi ima Tanzanija suverenost ali so pod njeno jurisdikcijo;

ker je odobritev tega sporazuma v interesu Skupnosti,

SPREJEL NASLEDNJO UREDBO:

Člen 1

V imenu Skupnosti se odobri Sporazum o ribolovu v obalnih vodah Tanzanije med Evropsko gospodarsko skupnostjo in Združeno republiko Tanzanijo.

Besedilo Sporazuma je priloženo tej uredbi.

Člen 2

Predsednika Sveta se pooblasti, da imenuje osebe, pooblaščene za podpis Sporazuma, ki zavezuje Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1990

Za Svet

Predsednik

C. Vizzini

[1] Mnenje je bilo podano 14. decembra 1990 (še ni objavljeno v Uradnem listu).

--------------------------------------------------
Uredba Sveta (Euratom, ESPJ, EGS) št. 3911/90

z dne 21. decembra 1990

o prilagoditvi dodatkov za reprezentančne stroške in posebne dolžnosti za predsednika in člane Komisije, predsednika, sodnike, generalne pravobranilce in sodnega tajnika Sodišča ter predsednika, člane in sodnega tajnika Sodišča prve stopnje

SVET EVROPSKIH SKUPNOSTI JE

ob upoštevanju Uredbe Sveta št. 422/67/EGS, 5/67 Euratom z dne 25. julija 1967 o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča ES in predsednika, članov in sodnega tajnika Sodišča prve stopnje [1], kakor je bila nazadnje spremenjena z Uredbo (EGS/Euratom/ESPJ) št. 3777/89 [2], in zlasti člena 4(4) Uredbe,

ob upoštevanju Uredbe Sveta (ESPJ/EGS/Euratom) št. 4045/88 z dne 19. decembra 1988 o določitvi prejemkov predsednika, članov in sodnega tajnika Sodišča prve stopnje Evropskih skupnosti [3], in s tem ustrezno spreminja Uredbo št. 422/67/EGS, št. 5/67/Euratom,

ker je treba dodatek za reprezentančne stroške in dodatek za posebne dolžnosti, predvidena v členu 4(2) in (3) ter členu 21a(3) Uredbe št. 422/67/EGS, št. 5/67/Euratom, zvišati,

SPREJEL NASLEDNJO UREDBO:

Člen 1

Z učinkom od 1. julija 1990:

(a) so zneski, navedeni v členu 4(2) Uredbe št. 422/67/EGS, št. 5/67/Euratom, naslednji:

— Predsednik: | 53095 Bfr, |

— Podpredsednik: | 34120 Bfr, |

— Drugi člani: | 22750 Bfr; |

(b) so zneski, navedeni v prvem pododstavku člena 4(3) Uredbe št. 422/67/EGS, št. 5/67/Euratom, naslednji:

— Predsednik: | 53095 Bfr, |

— Sodnik ali generalni pravobranilec: | 22750 Bfr, |

— Sodni tajnik: | 20750 Bfr; |

(c) se znesek, naveden v drugem pododstavku člena 4(3) Uredbe št. 422/67/EGS,

št. 5/67/Euratom, nadomesti s 30355 Bfr.

Člen 2

Z učinkom od 1. julija 1990:

(a) so zneski, navedeni v prvem pododstavku člena 21a(3) Uredbe št. 422/67/EGS, št. 5/67/Euratom, naslednji:

— Predsednik: | 22750 Bfr, |

— Člani: | 20750 Bfr, |

— Sodni tajnik: | 17645 Bfr; |

(b) se znesek, naveden v drugem pododstavku člena 21a(3), nadomesti s 27685 Bfr.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1990

Za Svet

Predsednik

A. Ruberti

[1] UL L 187, 8.8.1967, str. 1.

[2] UL L 367, 16.12.1989, str. 1.

[3] UL L 356, 24.12.1988, str. 1.

--------------------------------------------------